
I.

Az SZMSZ tartalmát meghatározó magasabb szintű és helyi jogszabályok

A Szervezeti és Működési Szabályzat az a helyi dokumentum, mely meghatározza az intézmény szervezeti felépítését, működésének belső rendjét, a belső és külső kapcsolatokra vonatkozó rendelkezéseket.

Az intézmény Szervezeti és Működési Szabályzatát az intézmény vezetőjének kell elkészítenie és ezt az alkalmazottak fogadják el és az intézmény fenntartójának jóváhagyásával válik érvényessé.

Az intézmény Szervezeti és Működési Szabályzata jogszerűen csak a hatályos magasabb szintű és helyi jogszabályok figyelembevételével készíthető el.

Az SZMSZ összeállításánál a következő (többször módosított) magasabb szintű szabályok előírásait kell szem előtt tartani:

1992. évi XXXIII. tv. A közalkalmazottak jogállásáról.

1986. évi II. tv. - 9/1989. (IV.30.) MMr. a művelődési intézmények nevéről, elnevezéséről és névhasználatáról.

A muzeális intézményekről, a nyilvános könyvtári ellátásról és a közművelődésről szóló, 1997. évi CXL. törvény;
A közművelődési munkakörök betöltéséhez szükséges képesítési és egyéb feltételekről szóló, módosított 2/1993. (I. 30.) MKM rendelet;
A közművelődési feladatellátás országos szakfelügyeletéről szóló 23/2005.(VIII. 9.) NKÖM rendelet;
3/1975. (VIII.17.) KM-PM együttes rendelet a könyvtári állományellenőrzéséről és az állományból történő törlésről szóló szabályzat
19/1981. (XII.8.) MM. rendelet a könyvtárközi kölcsönzésről

A kulturális szakemberek szervezett képzési rendszeréről, követelményeiről és a képzés finanszírozásáról szóló, módosított 1/2000.(I.14.) NKÖM rendelet.

Martfű Város Önkormányzatának közművelődési feladatairól szóló 6/2014.(II.28.) önkormányzati rendelet.

Martfű Város Önkormányzata Képviselő-testületének 32/2006.(XII.15.) sz. rendelete A Martfű Városi Könyvtár könyvtárhasználati szabályzatáról
1986. évi II. sajtótörvény

A rádiózásról és televíziózásról szóló 1996. évi I. törvény, valamint az egységes távközlési törvény. 
2010. évi CLXXXV. törvény a médiaszolgáltatásokról és a tömegkommunikációról
2010. évi CIV. törvény a sajtószabadságról és a médiatartalmak alapvető szabályairól
Az intézmény Szervezeti és Működési Szabályzatának a magasabb szintű jogszabályok rendelkezésein túl elveiben és tartalmában illeszkednie kell az intézmény más szabályzataihoz, alapdokumentumaihoz is.

· Alapító okirat

· Közművelődési rendelet

· Közművelődési stratégia

· Könyvtárhasználati szabályzat

· Munkatervek

· Műsorszolgáltatói szabályzat

· Belső szabályzatok

· Intézményvezetői utasítások

II.

1.
 Az SZMSZ általános rendelkezései, az SZMSZ hatálya

1.1. A martfűi Városi Művelődési Központ és Könyvtár többcélú intézmény (közművelődés, közgyűjtemény, média) szervezeti felépítésére és működésére vonatkozó szabályzatot az intézmény vezetőjének előterjesztése alapján az intézmény alkalmazottai 2012. december 11-én fogadták el.

Az elfogadáskor a jogszabályban meghatározottak szerint egyeztetési jogot a Közalkalmazotti Tanács gyakorolt.

1.2. Jelen Szervezeti és Működési Szabályzat az intézmény fenntartójának, Martfű Város Önkormányzatának Képviselő-testülete 2012. december hó 20. napján történő jóváhagyásával lép hatályba, és ezzel az ezt megelőző (Városi Művelődési Központ és Könyvtár) szervezeti és működési szabályzata, mellékletei érvénytelenné válnak.

1.3. A Szervezeti és Működési Szabályzat és a mellékletet képező egyéb belső szabályzatok betartása az intézmény valamennyi dolgozójára kötelező érvényű.

2. Az intézmény általános adatai

2.1. Neve: Martfű Városi Művelődési Központ és Könyvtár

2.2. Címe: 5435 Martfű, Mártírok út 1. Tel./fax: 56/450-146

Számláját vezető pénzintézet neve: CIB Bank 
Számlaszám: 10700309-67021879-51100005
2.3. Az intézmény alap- és kiegészítő tevékenységei

Államháztartási szakágazati besorolása:

910110

Közművelődési intézmények tevékenysége

A költségvetési szerv alaptevékenységének kormányzati funkció szerinti besorolása:

082042
Könyvtári állomány gyarapítása, nyilvántartása

082043
Könyvtári állomány feltárása, megőrzése, védelme

082044
Könyvtári szolgáltatások

082061
Múzeumi gyűjteményi tevékenység

082062
Múzeumi tudományos feldolgozó és publikációs tevékenység
082063
Múzeumi kiállítási tevékenység

082064
Múzeumi közművelődési, közönségkapcsolati tevékenység

083030
Egyéb kiadói tevékenység

083050
Televízió-műsor szolgáltatása és támogatása

086090
Mindenféle egyéb szabadidős szolgáltatás

095020
Iskolarendszeren kívüli egyéb oktatás, képzés

086030
Nemzetközi kulturális együttműködés

082091
Közművelődés – közösségi és társadalmi részvétel fejlesztése

082092
Közművelődés – hagyományos közösségi kulturális értékek gondozása

082093
Közművelődés – egész életre kiterjedő tanulás, amatőr művészetek

841191
Nemzeti ünnepek programjai

841192
Kiemelt állami és önkormányzati rendezvények
013360 
Más szerv részére végzett pénzügyi-gazdálkodási, üzemeltetési, egyéb szolgáltatások
Az intézmény vállalkozói tevékenységet nem folytat.
2.4.
Az intézmény jogállása

Önálló jogi személyként működő, részben önálló gazdálkodási jogkörrel rendelkező, többcélú költségvetési szerv. Pénzügyi-gazdasági feladatait Martfű Város Önkormányzatának Polgármesteri Hivatala az intézménnyel kötött megállapodás alapján látja el. 
2.5.
Az intézmény alapítója

Martfű Város Önkormányzatának Képviselő-testülete 
5435 Martfű, Szent István tér 1.

77/2000. (XI.30.) számú Kt. határozat 
2.6.
Az intézmény fenntartója
Martfű Város Önkormányzata

2.7.
Az intézmény vagyona
796/14. hrsz. - ú ingatlan és a leltár szerinti állóeszközök

Tulajdonosa: Martfű Város Önkormányzata

Kezelője: Martfű Városi Művelődési Központ és Könyvtár

2.8.
Az intézmény fenntartási és működési költségeit a naptári évre az intézmény által összeállított és a fenntartó által jóváhagyott költségvetésben kell biztosítani.

2.9.
Az intézmény bélyegzőjének felirata
Hosszúbélyegző: 
Martfű Városi Művelődési Központ és Könyvtár

5435 Martfű, Mártírok út 1.

Tel./fax: 56/450-146, 56/450-552
Körbélyegző: Martfű Városi Művelődési Központ és Könyvtár
A bélyegző használatára jogosultak:

Intézményvezető – teljes jogkörrel

Területi vezetők – korlátozott jogkörrel

Körbélyegző – könyvtári használatra

A hatás- és jogköröket a munkaköri leírások tartalmazzák.
3. Az intézmény szervezeti rendszere

3.1. Az intézmény felépítése

A Martfű Városi Művelődési Központ és Könyvtár feladatainak ellátására főállású szakalkalmazottakat és ügyviteli, technikai dolgozókat alkalmaz, valamint vállalkozásban és megbízásos jogviszonyban szerződtet munkatársakat.

Az intézmény szervezetileg az alábbi alkalmazotti egységekre tagozódik

· közművelődési szakemberek
· könyvtáros
·  muzeológus - gyűjteménykezelő – múzeumpedagógus
· Városi TV, média szakemberek

· Városi Újság szerkesztői

· gazdasági, technikai munkatársak

3.2. Az intézményvezető jogállása
A Martfű Városi Művelődési Központ és Könyvtár intézményt az Önkormányzat Képviselő-testülete által kinevezett intézményvezető irányítja, aki felelős az intézmény munkájáért.

Munkája során önálló döntési jogkörrel rendelkezik.

Az intézményvezető megbízása az érvényes jogszabályokban megfogalmazott módon és időtartamra történik.

Az intézményvezető munkáját az alábbi szakterületek vezetői segítik:

· Könyvtárvezető –intézményvezető helyettes
· Hely-és Ipartörténeti Gyűjtemény szakmai vezetője 

· Média csoport /tv, újság/ vezetője 

A szakmai területvezetők megbízása határozatlan idejű.

Az intézményvezetőt távollétében teljes jogkörrel az általa munkaköri leírásban kijelölt munkatársa helyettesíti.

Az intézményvezető feladatai

Az intézményvezető intézkedik az intézmény tevékenységi körébe tartozó feladatok végrehajtásáról, összehangolja az intézmény munkáját:

· biztosítja a munkavégzés személyi és technikai feltételeit, gyakorolja a munkáltatói jogokat, 
· megszervezi és felügyeli a pénzügyi –számviteli - adminisztrációs feladatok szakszerű ellátását,

· biztosítja a munkatervek, beszámolók, jelentések elkészítését,

· gondoskodik az intézményi dolgozók munkaköri leírásainak, az előírt szabályzatoknak az elkészítéséről és a szükséges módosításokról,

· gondoskodik az előírt nyilvántartások vezetéséről,

· tájékoztatja a felügyeleti szervet az intézmény munkájáról,

· gondoskodik a munkavédelmi, tűzvédelmi, vagyonvédelmi feladatok ellátásáról,

· kialakítja az együttműködést a Martfű Városi Művelődési Központ és Könyvtár tevékenységét érintő szervezetekkel,
· kiadmányozza az intézmény munkáját érintő előterjesztéseket, javaslatokat, információkat, jelentéseket, valamint minden olyan okmányt, ügyiratot, amelyet a jogszabály hatáskörébe utal,

· képviseli a Martfű Városi Művelődési Központ és Könyvtár intézményt,

· a jogkörébe tartozó előirányzatok tekintetében kötelezettségvállalási jogkört gyakorol.

3.4.
Az intézményvezető felelőssége
Az intézményvezető felelős a Martfű Városi Művelődési Központ és Könyvtár tevékenységi körébe tartozó feladatok tervszerű és eredményes ellátásáért, a fenntartó irányelveinek betartásáért, valamint a vonatkozó jogszabályok, szakmai irányelvek érvényre juttatásáért.

AZ INTÉZMÉNY FELÉPÍTÉSÉNEK 

III.

Az intézmény feladatai

A Martfű Városi Művelődési Központ és Könyvtár komplex közszolgálati intézmény.

Teljes körű közművelődési, közgyűjteményi, és média szolgáltatást végez a kulturális törvényben rögzítettek szerint, a működtető testületi szintű döntéseinek mindenkori figyelembevételével. 

1.
 Alaptevékenységi feladatok

1.1.
Közművelődési feladatok 910110
· A kulturális élettel, a helyi társadalom életével kapcsolatos információk megszerzése és terjesztése.

· Az iskolarendszeren kívüli önképző, szakképző tanfolyamok, életminőséget, életesélyt javító tanulási, oktatási lehetőségek és az ehhez szükséges tárgyi személyi feltételek biztosítása.

· A település környezeti, szellemi, művészeti értékeinek, hagyományainak feltárása, ápolása. Ennek érdekében kiállításokat szervez, közreműködik a helyi szellemi, művészeti értékek, dokumentumok gyűjtésében.

· Közreműködik az egyetemes, nemzeti kultúra értékeinek megismerésében, az ünnepek kultúrájának ápolásában. Biztosítja az egyetemes és nemzeti ünnepek méltó megünneplését.

· Szakmailag segíti az ismeretszerző, az amatőr alkotó és művelődő közösségek tevékenységét. Elősegíti helyi, országos és külföldi bemutatkozásukat, nemzeti és nemzetközi versenyeken történő részvételüket.

· Kiállításokat, szakmai bemutatókat szervez.

· Feladata az ismeretszerző előadások, tanfolyamok szervezése, különösen az életmód és egészségmegőrzés területén.

· Támogatja a helyi társadalom kapcsolatrendszerét, közösségi életét, érdekérvényesítését, melyet tárgyi és szakmai információkkal segít.

Segíti a településen működő civil szervezetek munkáját, rendezvényeik szervezését.

· Színház, hangverseny és műsorrendezési tevékenység végzése.

· Biztosítja a szórakozás, a szabadidő kulturált eltöltéséhez szükséges tárgyi és személyi feltételeket.

1.2. Közgyűjteményi alapfeladatok

Könyvtári állomány gyarapítása 082042
Könyvtári állomány feltárása, megőrzése, védelme 082043

Könyvtári szolgáltatások 082044

Lakóhelyi, nyilvános, közszolgálati intézmény. Ebből adódóan a lakosság könyvtári, informatikai ellátását biztosítja, amely alanyi jogon vehető igénybe.

1. 
A könyvtár dokumentum-állományának folyamatos gyarapítása, különös tekintettel a kortárs és klasszikus felnőtt- és gyermek szépirodalomra (magyar- és világirodalom), valamint a népszerűsítő, ismeretterjesztő irodalomra.

2. 
Megőrzi és hozzáférhetővé teszi a dokumentumgyűjteményt. 



(Melléklet – Gyűjtőköri szabályzat).

3. 
Igény szerint számítógépparkjával lehetővé teszi az információk lehívását az internetről.

4. 
Más könyvtárak állományát is elérhetővé teszi a könyvtárközi kölcsönzés segítségével. Kérés: e-mailben.

Dokumentumtípusok: 
könyv, folyóirat, hanglemez, CD, CD-ROM, videokazetta, diafilm

Beszerzések: 
A Könyvtárellátó KHT-tól, éves szerződés útján, a kiadóktól, könyvterjesztőktől, kedvezményes vásárlás keretében.

Az állomány nyilvántartása: 
cím- és csoportos leltárkönyvben, számítógépen a Szirén program szerint.
Az állomány feltárása: 
raktári-, betűrendes és szakkatalógusban, valamint számítógépen a Szirén program szerint.

A könyvtár épületével és személyzetével gondoskodik a gyűjtemény szakszerű tárolásáról és megőrzéséről. A 3/1975. KM-PM rend. szerinti időben állományellenőrzést tart. Rendszeresen törli az elhasználódott könyveket, az elavultakat selejtezi.

Rendszeres kapcsolatot tart a település más intézményeivel, az óvodákkal és iskolákkal. Szakmai kapcsolatot tart a hálózati központtal (Jász-Nagykun-Szolnok Megyei Verseghy Ferenc Könyvtár), a szakmai szervezetekkel. 

A könyvtár tagja az Informatikai és Könyvtári Szövetségnek.

Képviselő: könyvtárvezető

A könyvtárvezető és a könyvtárosok tagjai a Magyar Könyvtárosok Egyesületének.

A könyvtár használata 

(Melléklet – a martfűi Városi Könyvtár könyvtárhasználati szabályzata)

A könyvtárat elsősorban Martfű város lakossága, de emberi jogon mindenki használhatja (nyilvános könyvtár).

Külföldi állampolgár csak helyben használhatja a dokumentumokat.

A könyvtár szolgáltatásai:

Könyvkölcsönzés

Helyben olvasás (folyóiratok, kézikönyvek)

Videokazetta kölcsönzés

Zenehallgatás, átjátszás (CD, hanglemez)

Internethasználat

Fénymásolás

Könyvtárközi kölcsönzés

Kiscsoportok működtetése

Rendezvények szervezése

Szolgáltatásait a kölcsönzési időben, felnőtteknek és gyerekeknek elkülönítve biztosítja. A nyitva tartás és a kölcsönzés rendjéről tájékoztatja a lakosságot az intézmény.

A nyitvatartási idő és a kölcsönzési idő különbségét a könyvtár belső nyilvántartási, állomány feltárási (hagyományos és számítógépes), raktározási feladataira, PR munkára, rendezvények szervezésére, tartására, csoportos foglalkozásokra kell fordítani.

A martfűi Városi Könyvtár könyvtárhasználati szabályzatát kifüggesztve nyilvánossá teszik a felnőtt könyvtárban, bárki által megtekinthető, tanulmányozható.
1.3 Múzeumi alapfeladatok
082061 Múzeumi gyűjteményi tevékenység:

· a Martfűi Hely- és Ipartörténeti Gyűjtemény feladata Martfű város helytörténeti, és a közigazgatási határain belül működő ipari létesítmények, iparágak történeti, illetve azon belül a folyamatokhoz kapcsolódó technikatörténeti tárgyak, visszaemlékezések, tudományos forrásértékkel bíró dokumentumok, fényképek gyűjtése, feldolgozása, rendszerezése, 

· a gyűjteményi anyag elsődleges feldolgozásával (meghatározása, hitelesítése, szabályos nyilvántartásba vétele), rendezésével, gondozásával, raktári megőrzésével, állagvédelmével, revíziójával, a műtárgy mozgatásával, kölcsönzésével és visszasorolásával összefüggő feladatok ellátása. 

082062 Múzeumi tudományos feldolgozó és publikációs tevékenység:

· a múzeumi gyűjteményi, kiállítási, tudományos feldolgozó és publikációs, valamint múzeumi közművelődési és közönségkapcsolati tevékenységekkel összefüggő feladatok ellátása, 

· a múzeum küldetéséhez, feladatához, célkitűzéséhez kapcsolódó alapkutatások ellátása, az alapkutatások során keletkezett eredmények feldolgozása, és a tartalmak szolgáltatása az Intézmény minden részlege, vagy külső megrendelések számára. 

082063 Múzeumi kiállítási tevékenység: 

· az Intézményen belül létrejövő minden kiállítási tevékenység (a műtárgyak, tárgyak rendezése, kiállítási forgatókönyv elkészítése, a rendezése, a tárlatok utókövetése: ellenőrzése, statisztikák vezetése, a műtárgyak/tárgyak visszarendezése, a tárlat bontása) ellátása, 

· a kulturális javakra alapozott hazai vagy külföldi állandó, időszakos vagy vándorkiállítások, tárlatok szervezésével, rendezésével, továbbá a kiállítások rendezését és bemutatását közvetlenül szolgáló grafikai-tervezési, installálási, ügyeletesi tevékenységekkel összefüggő feladatok ellátása, 
082064 Múzeumi közművelődési közönségkapcsolati tevékenység

· a kiállításokhoz vagy az intézményhez kapcsolódó bármely, külső érdeklődőket bevonó tevékenységformával, valamint múzeumpedagógiai munkafüzetek, kiadványok megjelentetésével, illetve, 

· az intézmény PR- és marketing tevékenységével, médiakapcsolati és propaganda munkájával (beleérte a plakátok, meghívók, kiállítási leporellók, szórólapok, tárgymásolatok és ajándéktárgyak, az intézményről szóló kazetták, CD-k, DVD-k, készítését és terjesztését) összefüggő feladatok ellátása, 

· az iskolai közösségi szolgálathoz (IKSZ) kapcsolódóan önkéntesek fogadása, regisztrálása, a feladatok kiadása, ellenőrzése, utókövetése. 

2. 
Egyéb kiegészítő tevékenység feladatai

2.1. Egyéb közművelődési feladatok 
Igény szerint szakmai bemutatók, termék- és szakkiállítások, szimpóziumok rendezése - 086090
Mozi működtetése - 086090
Termek bérbeadása, a kapcsolódó műszaki 
technikai berendezésekkel - 082093
Önkormányzatok máshova nem sorolható

nemzetközi kapcsolatai - 086030
2.2. 
Városi Televízió működtetése - 083050
Videofilm készítése és interneten történő közzététele a város életének kiemelkedő eseményeiről, várostörténeti értékek archiválása .
2.2.1. 
A működés célja

A televíziós műsorkészítés adta lehetőségek útján, azok széles körű felhasználásával folyamatos információ biztosítása, így:

· a város lakosságának gyors, pontos, sokrétű tájékoztatása a városi eseményekről (közéleti, kulturális és egyéb), az állami, társadalmi, gazdasági szervek tevékenységéről,

· segítse a várospolitikai célkitűzések megvalósítását,

· a lakosság széles rétegeit érintő intézkedésekről, felhívásokról,

· a város közművelődési és közoktatási feladatainak segítése,

· a lakosság részére fórum biztosítása a véleménynyilvánításra.

2.2.2. 
A Városi Televízió tevékenysége

·  video műsorok készítése és a felvételek internetes közzététele,

·  várostörténeti anyagok archiválása
· kapcsolattartás más sajtószervekkel, intézményekkel,

· külső megrendelők részére komplett videós alkotások elkészítése,

· külső megrendelők részére videós részmunkák végzése (felvétel, editálás, hangosítás, másolás, stb.),

· hirdetések, reklámok készítése,

2.3. 
Városi Újság készítése – lapkiadás – 083030
Az intézmény a városi újság szerkesztőségének működtetésével biztosítja a folyóirat készítését.
2.3.1.
 A szerkesztőség célja

A sajtó útján folyamatos információ biztosítása, így:
· a lakosság gyors, pontos, sokrétű tájékoztatása a városi eseményekről (közéleti, kulturális és egyéb), az állami, társadalmi, gazdasági szervek tevékenységéről,

· vélemények közvetítése,

· a központi és helyi jogszabályokról,

· segítse a várospolitikai célkitűzések megvalósítását,

· a lakosság széles rétegeit érintő intézkedésekről, felhívásokról,

· a lakosság részére fórum biztosítása a véleménynyilvánításra.

·  internetes megjelenés biztosítása, a városi honlap szerkesztése, napi híranyagok közzétételével.
2.4.2. 
A szerkesztőség tevékenysége

· Az újság megírásával, szerkesztésével, tördelésével, nyomdai előállításával és terjesztésével kapcsolatos feladatok ellátása.

· Hirdetésszervezés.

· Kiadványok, nyomtatványok szerkesztése, tördelése, nyomdai előkészítése.

·  A városi honlap szerkesztése, felügyelete, fejlesztése.
3. 
Az intézmény gazdasági feladatai
· Az Önkormányzat intézkedéseivel összhangban elkészíti az intézmény részletes költségvetését.

· Intézkedést tesz a költségvetés végrehajtása érdekében.

· Elvégzi a szükséges pénzügyi elszámolásokat.

· Bonyolítja a tárgyi- és a pénzeszközökkel, valamint a készletekkel való gazdálkodást.

· Szervezi a bérgazdálkodási feladatokat.

· Megszervezi a jogszabályban előírt nyilvántartások vezetését.

·  Irányítja az éves pénzügyi terv végrehajtását, szükség szerint pénzügyi információkat és adatokat biztosít a fenntartónak.
· Biztosítja a MÁK részére az előírt adatszolgáltatást, vezeti az ehhez kapcsolódó nyilvántartásokat.

· A szabályzatoknak megfelelően bonyolítja a leltározást és a selejtezést. Gondoskodik a szigorú számadású nyomtatványok nyilvántartásáról.

IV.

Záró rendelkezések

1. Jelen Szervezeti és Működési Szabályzat módosítása csak az intézmény munkatársainak elfogadásával és a fenntartó jóváhagyásával lehetséges.

2. Az SZMSZ módosítását kezdeményezheti

· fenntartó,

· közalkalmazotti tanács,

· az intézmény vezetője,

· az intézmény vezetősége.

3. Az intézmény eredményes és hatékony működéséhez szükséges további rendelkezéseket önálló szabályzatok, intézményvezetői utasítások tartalmazzák.

Ezen szabályzatok, utasítások az SZMSZ mellékletei.

E mellékleteket (utasításokat) az intézmény vezetője és az intézmény vezetése az SZMSZ változtatása nélkül is módosíthatja.

4. Az SZMSZ mellékleteit képező önálló szabályzatok (intézményvezetői utasítások).

1.
sz. 
Munkaköri leírások

2. sz. 
Gazdálkodási és Pénzügyi szabályzatok

3. sz. 
Munkavédelmi szabályzat

4. sz. 
Tűzvédelmi szabályzat és Tűzriadó terv
5. sz. 
Leltározási szabályzat

6. sz. 
Feleslegessé vált vagyontárgyak értékesítésének és 
selejtezésének szabályzata

7. sz. 
Iratkezelési és irattározási szabályzat

8. sz.
A szabálytalanságok kezelésének eljárásrendje 

FEUVE rendszerében

9. sz. 
Gyűjtőköri szabályzat

10. sz. 
Könyvtárhasználati szabályzat
11. sz.
Gyakornoki Szabályzat

12. sz.
Házirend
Martfű, 2015. február 18.
Asztalos Árpádné

intézményvezető
